b'\n_START_ARTICLE_\nHuwara\n_START_SECTION_\nHist\xc3\xb2ria\n_START_PARAGRAPH_\nHuwara \xc3\xa9s un jaciment antic on s\'hi ha trobat cisternes i tombes excavades a les roques junt amb restes de columnes. En els segles XII i XIII Huwara fou habitada per musulmans.\n_START_SECTION_\n\xc3\x88poca otomana\n_START_PARAGRAPH_\nEl poble va ser incorporat a l\'Imperi Otom\xc3\xa0 en 1517 amb tot Palestina, i en 1596 va apar\xc3\xa8ixer en els registres fiscals a la n\xc3\xa0hiya de Jabal Qubal del liw\xc3\xa0 de Nablus. Tenia una poblaci\xc3\xb3 de 87 fam\xc3\xadlies, totes musulmanes. Els vilatans pagaven impostos sobre el blat, l\'ordi, cultius d\'estiu, olives, cabres i ruscs, i una premsa d\'olives o ra\xc3\xafm._NEWLINE_En 1838, Robinson va descriure Huwara com un \xc2\xabpoble gran i antic.\xc2\xbb En la d\xc3\xa8cada de 1850 els governants otomans van retirar els seus soldats del districte (per enviar-los a la Guerra de Crimea), i va obrir les hostilitats sobrevingudes entre les diferents faccions palestines. En 1853, Huwara es va implicar en una batalla amb els pobles ve\xc3\xafns de Quza i Beita. que va deixar deu homes i set dones morts._NEWLINE_L\'explorador franc\xc3\xa8s Victor Gu\xc3\xa9rin va visitar el poble en 1870. va trobar el poble, (que va anomenar Haouarah), que tenia uns 800 habitants i que era dividit en dos districtes, cadasdcun d\'ells administrat per un xeic. Hi havia un wali dedicat a Abou en-Nebyh Sahin._NEWLINE_En 1882 el Survey of Western Palestine de la Palestine Exploration Fund va descriure Huwarah com un poble \xc2\xabde pedra i fang als peus de Gerizim, al costat de la carretera principal. Te aparen\xc3\xa7a d\'antiguitat, i cobreix una considerable extensi\xc3\xb3 de terreny.\xc2\xbb\n_START_SECTION_\nPer\xc3\xadode del Mandat Brit\xc3\xa0nic\n_START_PARAGRAPH_\nEn el cens elaborat en 1922 per les autoritats del Mandat Brit\xc3\xa0nic, Huwara tenia una poblaci\xc3\xb3 de 921 habitants, tots musulmans, que es van incrementar lleugerament en el cens de 1931, on Huwara (junt al petit llogaret de Bir Quza) tenia 240 cases ocupades i una poblaci\xc3\xb3 de 955 habitants, encara tots musulmans._NEWLINE_En  1945 Huwwara tenia una poblaci\xc3\xb3 de 1.300 habitants, tots musulmans, amb 7.982 d\xc3\xbanams de terra, segons un cens oficial de terra i poblaci\xc3\xb3. D\'aquests, 607 d\xc3\xbanams eren plantacions i terra de rec, 4.858 per cereals, mentre que 129 d\xc3\xbanams eren s\xc3\xb2l edificat.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d\'Armistici de 1949, Huwara va restar en mans de Jord\xc3\xa0nia. Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana.   _NEWLINE_Des d\'aleshores ha estat objectiu d\'atacs de responsabilitat rec\xc3\xadproca duts a termes per colons jueus israelians. Segons l\'International Middle East Media Center (IMEMC), en abril de 2010 els colons van incendiar tres vehicles palestins a Huwara, mentre que el 27 de febrer de 2011, en un atac contra l\'evacuaci\xc3\xb3 de Havat Gilad, els colons llan\xc3\xa7aren c\xc3\xb2ctels molotov a una casa de la vila. En mar\xc3\xa7 de 2012 van dibuixar una Estrella de David a la mesquita de la vila. En mar\xc3\xa7 de 2013 uns colons jueus baixaren a Huwara unes hores despr\xc3\xa9s de l\'assassinat d\'Evyatar Borovsky. van atacar amb pedres un autob\xc3\xbas escolar ple de nenes palestines, trencant un paravents i ferint al conductor._NEWLINE_A l\'octubre de 2014, durant la temporada de recol\xc2\xb7lecci\xc3\xb3 de l\'oliva, un incendi va arrasar enormes extensions de terra agr\xc3\xadcola de propietat palestina entre el poble de Huwara i l\'assentament Yitzhar a Cisjord\xc3\xa0nia, destruint m\xc3\xa9s de cent oliveres. Tot i que la causa de l\'incendi ha estat q\xc3\xbcestionada, l\'alcalde de Huwara va afirmar que homes emmascarats de Yitzhar i els assentaments dels voltants provocaren l\'incendi mitjan\xc3\xa7ant l\'abocament de l\xc3\xadquids incendiaris als arbres i que les forces d\'ocupaci\xc3\xb3 israelianes impediren als ciutadans palestins accedir a les terres per tal d\'apagar el foc. M\xc3\xa9s tard les forces israelianes van permetre la defensa civil de la vila palestina adjacent de Burin apagar el foc, per\xc3\xb2 nom\xc3\xa9s despr\xc3\xa9s que s\'hagu\xc3\xa9s expandit a una \xc3\xa0rea gran. La crema i danys a les oliveres \xc3\xa9s causa de preocupaci\xc3\xb3 de les Nacions Unides, un fet que el New York Times anomena atacs "price tag". Les Nacions Unides han informat que en 2013 "..els colons israelians han danyat o destru\xc3\xaft prop d\'11.000 oliveres propietat dels palestins a la Cisjord\xc3\xa0nia ocupada.."_NEWLINE_Al nord de Huwara, hi ha el punt de control de Huwwara, un dels punts de control israelians al voltant de Nablus, desmantellat en 2011 per tal de facilitar el tr\xc3\xa0nsit entre Nablus i Ramallah._NEWLINE_La seva ubicaci\xc3\xb3 a la carretera principal, utilitzada tant pels quatre assentaments israelians a la zona de Nablus i pels palestins de la zona de Nabulus, \xc3\xa9s un factor de control de la vida a Huwara. La ciutat t\xc3\xa9 molts negocis ubicats a la carretera, que \xc3\xa9s controlada per l\'ex\xc3\xa8rcit israeli\xc3\xa0 per assegurar el pas lliure a jueus i \xc3\xa0rabs.\n_START_SECTION_\nProtestes i atacs\n_START_PARAGRAPH_\nHawara, que s\'ha expandit en els \xc3\xbaltims anys fins al l\xc3\xadmit de la carretera (autopista 60), \xc3\xa9s escenari de freq\xc3\xbcents atacs contra conductors civils jueus._NEWLINE_El 18 de maig de 2017 un home jueu que condu\xc3\xafa cap a casa des del supermercat a la carretera 60 fou envoltat per una torba d\'uns 200 \xc3\xa0rabs, i despr\xc3\xa9s de tractar de fugir va ser bloquejat per una ambul\xc3\xa0ncia de la Mitja Lluna Roja i una allau de pedres, es va veure obligat a defensar-se mateix mitjan\xc3\xa7ant l\'\xc3\xbas de la seva arma de foc, matant-ne a un i ferint a un altre.'